
Ningú  pot  traduir  ni  reim- 
primir aquesta  obra  sense 
permís  de  l'autor  :  La  So- 
ciedad de  Autores  Espa- 
noles  està  encarregada  de 
la  cobrança  dels  drets  de 
representació.  Queda  fet  el 
dipòsit  que  marca  la  llei 


LA  COMMEDIA  DELL'ARTE ' 


La  grossera  expressió  de  la  farsa,  l'incom- 
pleta realització  de  les  moralitats,  queien 
mercès  a  un  desvetllament  absurde  de  classi- 
cisme, que,  tendint  a  imitar  belleses  passades, 
incorria  en  el  major  dels  defectes:  el  d'una 
monotonia  intrascendent  i  inconsentible. 

Però  el  poble,  àvid,  com  sempre,  de  riure 
a  boca  plena,  i,  de  passada,  sentint-se  ja  home 
fet,  molt  més  que  no  s'ho  pogués  sentir  aquell 
de  les  bufoneríes,  va  trobar  el  seu  esplai  en 
certa  mena  d'art  que  no  precisa  ses  arrels, 
perquè  existien  en  el  mateix  pantejar  de  tota 
una  raça  poderosament  imaginativa. 

No  trobant   textes   apropriats   a   l'esperit 

*)    El  Geni  de  la  Comedia\c\c\t  històric-teatral. 

Fragment  del  discurs  que  preludiava  la  segona  part  de  la  segona 
de  les  conferencies  de  que's  componia  aquest  cicle,  després  de  qual 
discurs  va  representar-se  la  farsa  d' Arlequí  vividor,  baix  patró  de 
les  improvitzacions  italianes  de  finals  del  segle  XVI. 

aventurer  i  càustic  que'l  regia,  aquell  poble 
va  recórrer  a  l'improvització,  i  heusaquí,  sens 
dubte,  la  font  de  riqueses  que  li  procurà  el 
present  d'aquell  art  còmic  enfocat  de  cara 
a  totes  les  tendències  noves. 

En  palaus  i  places  públiques,  les  escenes 
alegòriques  i  mitològiques,  parentes  certes 
de  les  moralitats,  eren  amenitzades  per  altres 
de  grotesques,  d'esperit  purament  carnavalesc, 
i  en  la  senzillesa  d'aital  procediment  nasqué, 
o's  mostrà,  tota  la  bellesa  d'un  art  sublim 
i  descarat,  determinant  la  forma  crítica-social 
i  literària,  venint  a  cumplir,  a  l'ombra  del 
teatre,  una  missió  que  visqué  amagada  i  com 
esporuguida  durant  prop  quinze  segles  se- 
guits. 

I  aquells  llatins  que,  a  l'imitar  els  grecs,  do- 
naven mostres  d'ineptituts  còmiques,  al  re- 
produir-se lentament,  a  través  les  centúries 
d'edificació  universal  i  evolutiva,  oferien  ai 
món,  amb  gentilesa  primaveral,  els  més  flo- 
rits rebrots  de  la  còmica  mare. 

Fou  així  com,  sota  els  albors  de  la  Comme- 
dia  dell'Arte,  el  Renaixement  va  içar  bandera 
de  triomf. 

L'insuficiència  d'inventiva  còmica  que'ls 
llatins  denotaren  après  la  caiguda  de  Grècia 
trobava  en  els  besnéts  dels  mímics  romans 
una  vindicació  exuberant  i  portentosa.  Tota 

l'historia  de  l'ingeni  i  l'astucia  llatines  sembla 
condensar-se  en  la  magnífica  masqueratta, 
que  pren  aires  d'eternitat,  reflectant  èn  aque- 
lles figures  esplendentes  l'alt  sentit  de  la  vi- 
vacitat humana. 

Eren  precises  paraules,  assumptes,  perso- 
natges, indumentària,  situacions;  tot  va  pro- 
moure-ho la  força  popular  sota  l'ensenya  de 
la  Commedia  dell'Arte.  Les  seves  concepcions 
no's  devien  a  determinats  assumptes,  i  com- 
prenien preferentment  els  d'interès  general, 
afectant  a  una  moralitat  colectiva.  Se  va  riure 
d'èpoques  i  races  al  determinar  sos  trajos 
baix  l'inspiració  d'un  grotesc  individual,  que, 
no  obstant,  va  causar  una  perfecta  entonació 
en  son  conjunt.  I  tot  per  què?  Perquè  vivia 
en  l'armonía  que  viuen  les  grans  coses,  sorti- 
des per  força  i  poder  d'una  necessitat  llògica, 
i  que  s'eleven  a  element  d'orde  superior  per 
un  seguit  de  circumstancies  que'ls  hi  porten. 

Del  mateix  modo  que  aquella  Roma  mili- 
tar va  absorvir  el  món  en  son  desvari  con- 
queridor, així  mateix  els  còmics  italians  del 
segle  xvi  absorviren  tota  la  còmica  europea. 

No  llegim  historia  de  la  comèdia,  del  país 
que  sia,  ont  no  hi  trobem  l'influencia  clara 
i  decidida  d'una  companyia  de  còmics  italians 
que  hi  romangueren. 

L'Espanya  els  vegé  en  ses  places  públi- 

ques,  i  en  ella  meresqueren  els  honors  im- 
perials en  festes  palatines.  L'Alemanya  els 
aplaudeix,  aprofitant  l'atenció  que  a  les  corts 
mereixien,  i  els  roba,  durant  les  representa- 
cions, assumptes  improvitzats,  que  després 
tracta  de  fer  definitius  i  presentar  com  a  pro- 
pris.  L'Anglaterra  recorda  encara  el  nom  de 
l'actor  Drousiano,  que  cap  al  1577  conegué, 
i  de  qui,  amb  sa  colla,  va  gaudir-ne  els  encants 
de  l'impromptus;  i  la  França,  no  tant  sols  rebé 
ses  influencies  passatgeres,  sinó  que's  va  sa- 
dollar en  elles  per  llarg  espai  de  temps, 
marcant  època,  confonent-s'hi  amb  la  família 
arlequiniana  del  gran  Dominique,  lluitant  amb 
ella  i  els  seus  ingenis  i  amb  ella  barrejant 
interessos  d'un  art  cridat  a  nacionalitzar-s'hi. 
I  lo  més  curiós,  lo  que'ns  mostra  aquella 
gesta  més  ferma  i  d'una  vàlua  incontestable, 
lo  que,  més  que  res,  ens  explica  la  seva  po- 
tentíssima  raó  de  ser,  es  que,  després  de  pas- 
sats quatre  segles,  viu  entre  nosaltres  amb  la 
mateixa  frescor  de  sos  albors,  i  promet  seguir 
segles  enllà  sens  renegar  un  sol  moment  dels 
principis  que  tant  bellament  la  promogueren. 
I  es  que  la  raça  dels  Arlequins  es  l'eterna 
raça  còmica,  es  la  condensació  de  tots  els 
temps,  l'esperit  de  totes  les  èpoques,  decorat 
amb  trajos  particulars,  emancipant-se  de  tot 
moment  exclusiu  que  pogués  empetitir-la. 

L'inconscient  constitució  d'aquell  acobla- 
ment d'actors  improvitzadors  té  quelcom  de 
màgic  i  profètic.  Si  un  mirall  enorme  fos  posat 
davant  l'actual  humanitat  sencera  i  per  ell  passés 
ses  mans  el  geni  de  la  follia,  els  homes  d'avui 
s'hi  reflexaríen,  en  els  hàbits  i  aspecte  d'aquella 
familia  histriònica  bellament  promoguda. 

Jo  he  arribat  a  creure  moltes  vegades  que, 
si  pera  la  salvació  espiritual  es  cert  que'ns 
ampara  un  àngel  guardià,  pera  la  salvació 
dels  accidents  irrisoris  de  la  vida,  amb  tot 
l'aspecte  de  terribles  formalitats,  portem  en 
nosaltres  un  Arlequí,  amb  ses  coloraines  ram- 
plones  i  estridentes. 

Arlequí  era  un  mal  home,  però  era  un  mal 
bon  home,  com  ho  són  la  major  part  dels  ho- 
mes actuals.  La  seva  fantasia,  més  o  menys 
experta,  segons  el  moment  de  promoció,  s'a- 
parella a  meravella  amb  la  de  tota  mena  d'ho- 
mes que  actuen  d'astut,  sense  reputació  de 
tals,  en  certs  actes  de  la  vida  llur.  Els  seus  de- 
fectes i  les  seves  qualitats;  la  seva  lleugeresa; 
el  descarat  ajustament  de  ses  robes;  la  diver- 
sitat de  colors  que  les  adornen;  tot  fa  pensar 
en  un  àngel  guardià  de  les  profanes  coses 
que'ns  guia  rient  cap  al  triomf  de  l'astucia 
i  de  l'ingeni. 

Ell,  com  els  seus  parents  de  més  aprop, 
descendeix  dels  Maccus  i  els  Manducus,  del 


12  ADRIÀ  QUAL 


vell  Pappus,  de  Buco  i  de  Daos  l'eminent; 
nosaltres,  que  de  cap  manera  acceptaríem 
una  tal  procedència,  ens  sentim,  no  obstant, 
complascuts  amb  l'herencia  ideal  provinenta 
d'aquells  endiastrats  congregants  de  l'impro- 
vització,  perquè  el  seu  comès  fou  resolt  de 
manera  universal  i  s'ha  sabut  ajustar  a  mera- 
vella a  la  manera  de  ser  accidental  de  les  èpo- 
ques que  l'han  seguit. 

Tots  els  creadors,  poetes,  músics  i  pensa- 
dors s'han  fet  seus  els  individus  de  la  gran 
família  arlequiniana,  perquè  aquesta  els  ha 
sabut  acaparar  amablement  mercès  a  l'uni- 
versalitat del  seu  màgic  comès. 

Ells  han  sigut  i  segueixen  essent  el  veritable 
geni  de  la  comèdia  moderna,  perquè  en  ells 
tot  es  comèdia,  i  la  comèdia  no  pot  viure 
sense  ells. 

Ells  són  la  veritable  expressió  del  geni  cò- 
mic, perquè  en  l'etern  carnaval  de  ses  follies 
han  sorprès  el  món  i  l'han  delectat  fustigant- 
lo  terriblement. 

Ells  són,  en  fi,  els  mestres  del  divertiment, 
perquè  han  fet  del  divertiment  un  meravellós 
engranatge  d'  observacions  sublimades  per 
una  espontaneitat  doctora  en  bellesa  utilitària, 
i  han  sapigut  encarnar  la  comèdia  del  món 
en  el  mateix  món  de  la  comèdia. 


PERSONATGES 


El  senyor  Arlequí.  —  Fill  de  Bergamo.  El  rey  dels 
trapelles,  qui  d'un  trajo  apedaçat  ne  feu  figurí  d'úl- 
tima moda,  de  moda  eterna.  Germà  de  Brigelha,  el 
fart,  el  brètol.  Saltador,  ballarí,  comediant,  tot  alhora. 
Trenca  i  destroça  amb  espasa  de  fusta;  s'emmascara, 
fa  el  gat,  perora  i  canta... 

El  senyor  Polichinel- la.— Napolità  presumit  i  mal- 
pensat, egoista,  venjatiu,  dolent  de  mena,  rastrer  i  fan- 
fàrria. 

El  capità  Mata-moros.  —  No  pot  donar  la  mà  a  ningú 
en  signe  de  cortesia,  perquè  fa  trencadiça  de  dits... 
va  constantment  a  la  cerca  d'un  enemic;  els  enemics 
són  el  seu  joc  d'escacs...;  d'un  cop  de  puny  va  escla- 
far un  terç  de  Flandes...;  d'una  puntada  de  peu  va  fer 
tremolar  les  piràmides  d'Egipte...  En  els  presents 
instants,  enamorat  perdut  d'Isabel•la. 

El  doctor  Balouardo.  —  Doctor  enllatinat  de  l'aca- 
demia  delia  Crusca.  Sab  de  tot  i  en  res  encerta.  Més 
avar  que  una  garça.  Té  l'aplom  del  lletrat  i  el  des- 
acert  d'una  llevadora... 

Pantalon.  —  L'ilustre.  Tantost  pare  de  Colombina 
com  d'  Isabel•la,  Francisquina  i  Fiarinetta.  Avar 
o  pròdig,  viudo  o  solter,  vanitós  a  tongades.  La  ma- 
teixa mitja  edat  de  les  races.  Avui  per  avui,  pare  de 
Colombina. 


Narcisino.  —  L'home  jove,  prudent,  tímid.  Poeta  me- 
nestral, sense  més  fortuna  que  la  bona  fe. 

Tartaqlia.  —  L'home  de  mitja  edat,  gras  i  grosser, 
tonto,  vanitós  i  ric,  tot  alhora. 

Colombina.  —  Com  Isabel•la,  Diamantina  i  la  mateixa 
Francisquina,  la  dançatriu,  va  a  emoció  per  jorn;  vol 
i  dol;  es  honesta  o  rufiana,  segons  d'ont  bufa  el  vent... 
però  en  el  fons,  bona  cristiana... 

Isabel•la.  —  En  els  moments  actuals,  mestressa  de 
Colombina. 

Aularia.  —Muller  d'Arlequí,  vella  i  uranya,  mestressa 
dels  diners,  a  la  qual  el  gran  endiastrat  soporta  per 
llei  de  bon  sentit... 


DECORACIÓ 


L'escena  representa  una  sala,  ni  rica  ni  pobre. 

D'una  porta  del  fons  se  ve  del  carrer;  d'altra  de  mà 
dreta,  damunt  la  qual  hi  haurà  un  ull  de  bou  en  el 
mur,  se  va  a  les  habitacions  interiors.  El  retrat  d'Aula- 
ria,  convenientment  enquadrat,  presideix  la  cambra. 
Una  taula  i  cadires. 


COMENÇA 

A  cortina  closa,  els  violins  toquen  una  çaravanda. 
Un  cop  finida  aquesta,  la  cortina's  desclou  i  apareix, 
venint  de  la  porta  del  carrer,  el  senyor  Arlequí,  amb 
un  paper  escrit  a  la  mà,  l'espasa  de  fusta  a  la  cintura 
i  la  màscara  penjada  en  la  mateixa.  Sigilosament  avança 
cap  als  espectadors  i  els  diu: 

ARLEQUÍ   (SOl) 

Heus  aquí  una  carta  de  Colombina,  en  la  qual 
me  prega  vagi  a  cercar-la,  pera  anar  plegats  i  d'a- 
magat a  cert  ball  de  disfreces  que  té  lloc  aquesta 
nit...  I  no  tinc  diners!  Cal  afinar  l'ingeni,  pera  fer- 
los  sortir  ni  que  fos  de  sota  terra!  Però,  oh  Arle- 
quí! per  què,  ans  de  pensar  en  la  terra  i  els  seus 
dessotes,  no  penses  en  ta  muller?  Certament  que 
oblides  el  teu  comès  d'espós,  pera  pensar  ma- 
ssa amb  el  d'amant.  La  muller  també  mereix  cert 
respecte...  i  té  bossa  amagada,  la  muller.  Intentem! 

( Va  prop  la  cambra  de  sa  muller  i  la  crida 
des  de  la  porta,  mentres  se  posa  la  careta.) 

Aularia...  (Pausa.)  Aularia...  (Ella  no  respon.) 
AulariaaaaaaaaL. 

(Donant  cops  damunt  la  taula  amb  l'espasa 
de  fusta.) 

aularia  (dintre) 

Els  dimonis  se  t'emportin,  herba  remaleida 
(apareixent  enfutismada),  no  més  serveixes  pera 
donar-me  mal  temps!  Poca-vergonya,  brètol! 

ARLEQUÍ 

Bon  dia,  amor  meu.  Si't  morissis  ara  mateix, 
després  de  plorar-te  una  estoneta,  tot  seguit  ne 
cercaria  una  altra  que  se't  semblés  força...  tant 
i  tant  me  tens  cor-pres  i  m'encisa  la  dolcesa  amb 
que'm  tractes. 

AULARIA 

Què  més  voldries  sinó  que  jo'm  morís?  Roí! 
Llucifer! 

ARLEQUÍ 

Oh  delícia  conjugal!  boca  missatjera  d'Imenea 
la  bella,  com  me  fas  l'home  més  feliç!  Segueix, 
segueix,  amor  meu! 

AULARIA 

Calla! 

ARLEQUÍ 

Dom  diners. 

AULARIA 

I  es  això  lo  que  vols  de  mi?  Diners  pera  mal- 
gastar-te'ls  amb  la  poca-pena  de  Colombina? 

ARLEQUÍ 

Jo  res  explico  a  qui  tant  bellament  s'explica. 

AULARIA 

No'n  tinc,  de  diners. 

ARLEQUÍ 

Però  jo'n  vull. 

AULARIA 

Guanya-n. 

ARLEQUÍ 

Reflexiona  que  són  el  preu  dels  bons  tractes 
que't  faig. 

AULARIA 

Tu  lo  que  ets  un  xerraire! 

ARLEQUÍ 

I  me  n'alabo. 

AULARIA 

Un  gandul! 

ARLEQUÍ 

N'han  dit  defecte,  els  ganduls,  del  no  fer  res, 
i  mancà  encara  provar  qui  té  raó. 

AULARIA 

Ah,  mal  home! 

ARLEQUÍ 

No  es  dolent  qui,  ans  de  robar,  demana!  Dom 
diners,  amor  meu! 

AULARIA 

Queda-t  amb  les  ganes. 

arlequí  (mostrant-li  el  bastó) 

Amor  meu!  (Com  qui  reflexiona.)  No  hem  pas 
de  renyir.  Dom  les  claus! 

AULARIA 

Més  aviat  te  les  darà  Sant  Pere! 

(Se  posa  a  córrer.  Ell  la  persegueix.) 

ARLEQUÍ 

Ah,  si  t'agafo! 

(Després  de  perseguir-se  un  moment,  ella  entra 
a  la  cambra  dient,  mentres  ajusta  la  porta:) 

AULARIA 

Espera,  espera. 

arlequí  (cridant) 

Vull  diners!  Vull  diners! 

(Arlequí  la  tanca  i's  guarda  la  clau  a  la  but- 
xaca. Ella,  mentrestant  li  tira  un  coixí  per 
la  finestra  de  damunt  la  porta.) 

arlequí  (sentint-se' l  coixí  damunt  del  cap) 
Ah,  remaleida! 

(Ell  posa  la  taula  davant  la  porta,  una  cadira 
al  damunt  i  s'hi  enfila  pera  apostrofar-la. 
Mentrestant  arriba  el  doctor  Balouardo.) 

DOCTOR 

Amic  Arlequí,  sortosament  us  trobo  a  casa. 
Bene,  benissimo. 

arlequí  (sense  baixar) 

Ah,  estimat  doctor!  i  en  quin  moment  més  trist 
pera  mi... 
(Assegut  a  la  respatllera  de  la  cadira  i  plorant 
fingida  i  escandalosament) 

DOCTOR 

Què  us  passa?  Què  fexit? 

ARLEQUÍ 

No  ho  sabeu  pas?  La  meva  muller  s'es  tornat 
boja.  (Segueix  plorant.) 

DOCTOR 

Fins  ara?  La  major  part  ho  són  des  de  la  naixen- 
ça? Ha  tardat  molt  la  vostra  en  revelar-se. 

arlequí  (mentres  baixa) 
Però... 

DOCTOR 

Això  no  té  cap  importància,  amic  meu,  i  tot  es 
qüestió  d'hàbit. 

ARLEQUÍ 

Per  la  seva  follia,  bon  doctor,  perdo  en  aquests 
moments  un  afer  que  reputació  i  profit  podia 
dar-me! 

DOCTOR 

Certament? 

ARLEQUÍ 

Miserable,  ignocent,  pobre  de  mi!  L'home 
que  entrega  les  claus  a  la  muller  sens  preveure 
aquests  probables  atacs  de  follia  en  ella,  be  me- 
reix ser  malhaurat  com  ho  soc  jo! 

DQCTOR 

Us  manquen  diners  m'ha  semblat  entendre. 

ARLEQUÍ 

Soc  víctima  d'aquest  mancament. 

DOCTOR 

Mireu  com  la  Providencia  es  sabia!  L'amic 
Pantalon,  qui  es,  avui  com  avui,  pare  de  Colom- 
bina,  se  troba  molt  apurat  per  un  procés  ca- 
samenter  entre  sa  filla  i  dos  pretendents  que  la 
ronden:  Tartaglia  i  Narcisino. 

ARLEQUÍ 

Tractant-se  d'un  pobre  i  un  ric,  no  es  dubtosa 
l'elecció. 


ARLEQUÍ   VIVIDOR  23 


DOCTOR 

No  ho  fora...  però  Colombina  té  un  oncle  de 
qui  dèu  heretar,  Aurelio  del  monte  Ceni,  i  aquest 
vol  que'l  triomfador  ho  sigui  més  que  per  l'ingeni, 
per  les  riqueses. 

ARLEQUÍ 

Heusaquí  un  oncle  que  mereix  ser  tia,  perquè 
es  prudent  i  mal-pensat  com  una  dóna!...  I  aquest 
ingeni,  no's  precisa?...  Té,  l'oncle  ric,  algun  joc, 
alguna  arma  predilecta? 

DOCTOR 

Ah!...  Res  d'això!  Exigeix  no  més  la  confecció 
d'una  Oda  en  lloança  de  la  núvia.  Es  horacià! 

ARLEQUÍ 

Té  vicis? 

DOCTOR 

I  com  cal  persona  competent  pera  decidir  entre'l 
fruit  d'ambdos  poetes,  jo  havia  pensat  en  vos  per 
tant  alta  missió  acomplir. 

ARLEQUÍ 

El  bon  afecte  i  l'amistat  us  han  trait,  senyor! 
Jo  no  soc  qui  pera  assolir  empresa  tan  alta,  i  ont 
vos  us  trobeu,  dec  fer-me  enrera  sens  vacilar. 
Vos...,  un  doctor  tant  savi... 

DOCTOR 

Certament,  però,  la  massa  amistat  amb  els  inte- 
ressats me  fa  restar  a  l'ombra  en  el  present  afer. 

ARLEQUÍ 

La  meva  ignorància,  d'altra  part,  m'obliga  a  ro- 
mandre sota  terra  en  ell. 

DOCTOR 

No  es  pas  la  modèstia  lo  que  més  escau  entre 
amics.  (Amb  misteri.)  Tant  més  quan,  si  accepteu, 
me  consta  que  us  podreu  revenjar  de  vostra  enut- 
josa situació.  Tartaglia  es  ric,  i  tonto,  i  fora  con- 
venient que  guanyés,  tota  vegada  que  té  dispostes 
cinquanta  pistoles  pera  recompensar  la  since- 
ríssima  coincidència  de  criteri  amb  el  bon  jutje, 
que  l'ampari.  (Rient  amb  malícia.)  Capite, Zanni? 

arlequí  (preveient  el  bon  afer  i  fingint) 

L'or  es  bo  quan  bonament  se  guanya,  amic 
doctor...  Jo  no  sé  si  valc  o  no  lo  que  creieu... 
però  lo  que  jo  valc  i  soc  ho  regalo,  no  ho  cobro. 

DOCTOR 

Qui  parla  de  cobrar?  Vos  podeu  vos  oposar  a  un 
furt  que  us  fassin  d'amagat?  Del  mateix  modo  no 
us  podeu  oposar  a  una  atenció  que  d'amagat  se 
us  prodigui.  Aquestes  coses  no's  fan  mai  a  la 
descoberta. 

arlequí  (després  de  fer  com  qui  reflexiona) 

Tindria  el  suficient  talent  pera  acceptar  lo  que 
m'oferiu  i  el  trastorn  present  no'm  deixaria  el  cap 
en  claretat  complerta.  (Com  qui  plora  de  nou.) 
Però,  escolteu:  Vull  que  veieu  que  tinc  ganes  de 
servir-vos!  Polichinel•la  m'apar  l'home  indicat 
pera  fer  lo  que  us  cal.  Es  savi:  com  que  molt  sab, 
no  té  casa  pera  rebre  als  qui  poc  saben,  i  la 
meva  serà  seva,  si  en  té  menester.  (Fingint  plor.) 
En  tant,  jo  vetllaré  la  llàntia  apagada  del  cervell 
de  ma  infortunada  esposa! 

DOCTOR 

Serà  ocasionar-vos  gran  molèstia. 

ARLEQUÍ 

Va...,  no  vindrà  d'una,  bon  amic. 
'    (Donant-li  la  mà  amb  fingida  emoció.) 

DOCTOR 

I  el  vostre  company? 

ARLEQUÍ 

Segurament  el  trobareu  pel  carrer.  Es  un 
napolità  més  xerraire  que  de  costum.  Quan  veieu 
qui  remolina  el  garrot  i  s'esvaeix  de  certa  jepa 
davantera,  es  ell.  Feu-lo  pujar,  os  ho  prec,  i  dis- 
poseu que  vinguin  aquí  els  que  menester  siguen 
pera  la  cerimònia. 

DOCTOR 

Hi  vaig  corrents.  Amic  Arlequí,  sou  l'home  més 
eminent  de  les  terres  llatines!  (Retrocedint  i  amb 
aire  confidencial.)  PolichineHa  deurà  acceptar? 

ARLEQUÍ 

Sens  dubte. 

doctor  (interessadament) 
I,  digueu-me:  es  generós  PolichineHa? 

ARLEQUÍ 

Una  soltera  vella,  enamorada  d'un  solter  ten- 
dre i  grassonet,  no  ho  fora  més  que  ell,  a  bon 
segur. 

DOCTOR 

Me'n  vaig,  me'n  vaig,  i  tot  seguit  serem  aquí 
Pantalon,  sa  filla,  els  pretendents,  Isabel•la,  que 
es,  com  sabeu,  mestressa  de  la  noia,  el  Capità, 
qui  a  Isabel•la  no  deixa  a  sol  ni  a  ombra... 

ARLEQUÍ 

No  vindrà  de  dotze  més  o  menys,  l'amic.  Ade- 
més,  la  cambra  es  ventatjosament  menuda. 

DOCTOR 

A  reveure...  a  reveure...  (Apart.)  Si  es  de  bon 
tractar  el  senyor  PolichineHa,  molt  serà,  que  jo 
no'n  tregui  profit. 

(Se'n  va  que  no  sab  ont  toca  de  content.  Arle- 
quí resta  mirant-lo  amb  manifesta  repulsió.) 

arlequí  (treient-se  la  careta) 

Ah...  vell  avariciós  i  tonto!  Tu  vols  cobrar 
també.  Cal  viure  pera  apendre.  A  mi  què?  Lo  cert 
es  que  les  coses  no's  disposen  pas  del  tot  mala- 
ment pera  alcançar  el  meu  propòsit.  Un  ximple 
resolt  a  dar  cinquanta  pistoles;  un  vanitós  en 
porta.  (Per  Polichinel•la.)  Una  vella  repatania 
tancada  en  pany  i  clau...  (Per  la  seva  dona.) 
Magí!  magí!  sento  per  dintre  teu  remoure-s  quel- 
com d'ardit  i  profitós...  Algú  s'apropa.  (Anant  cap 
a  la  porta  i  guaitant.)  Arlequí,  a  la  brega. 

(Se  posa  de  nou  la  careta.) 

polichinel•la  (entrant) 

Un  cert  subjecte  m'ha  dit  que'm  demanaves. 
Què  vols? 

ARLEQUÍ 

Para  compte:  no  parlis  alt  i  ajuda-m.  Té.  (Dant- 
li  una  cadira.)  Aquesta  cadira  allà  i  aquestes  al- 
tres fent  cara  a  la  taula,  que  colocarem  aquí. 

polichinel•la  (entrant) 
M'has  pres  per  un  miserable  servent? 

ARLEQUÍ 

Oh!  ingrat!  Poc  penses  tu  la  dignitat  que  la  me- 
va amistat  te  reserva.  Però  abans  ajuda-m.  Cuita... 
Despenja  el  retrat  de  la  meva  dóna  i  por-ta-1... 

(Arlequí  s'enfila  dalt  la  taula,  a  l'indret  de  la 
finestra  de  damunt  la  porta.) 

POLICHINEL'LA 

A  fe  que  mai  havia  descendit  a  tant  vulgars 
facècies.  (Fa  lo  que  li  ha  dit  Arlequí.) 

i 

ARLEQUÍ 

Tots  els  començos  són  costosos,  l'amic!  Ella  que 
presideixi.  (Apart.)  I  de  pas  evitem  un  forat  pe- 
rillós. 
(Ha  clavat  un  clau  damunt  l'obertura,  hi  penja 
el  retrat  i  n'hi  clava  un  altre  a  la  part  baixa 
pera  millor  fixar-lo.) 

POLICHINEL'  LA 

Però,  se  pot  saber  què  fas? 

ARLEQUÍ 

He  clavat  dos  claus. 

(Baixa,   mentres  des  de  l'interior  sa  muller 
l'impreca.) 

POLICHINEL"  LA 

Qui  crida  així? 

ARLEQUÍ 

La  meva  dóna,  que  fa  pràctiques  guturals  per 
prescripció  facultativa.  Escolta  i  no  t'espantis. 
T'he  fet  jutge  d'un  cert  plet  literari.  Mai  ocasió 
com  aquesta  serà  tant  propicia  pera'l  lluiment  del 
eu  ingeni. 

POLICHINEL*  LA   (COUiplaSCUt) 

Ah!...  No  sé,  a  punt  just,  lo  que  vol  dir  això 
que'm  contes,  però... 

ARLEQUÍ 

Sempre  havia  cregut  que'l  primer  element  no't 
mancava... 

polichinel•la  (amb  aires  d'importància) 
1  qui  són  els  delinqüents? 

ARLEQUÍ 

Tartaglia  i  Narcisino. 

POLICHINEL-  LA 

Quin  motiu  els  ha  dut  a  la  brega? 

ARLEQUÍ 

L'amor!  Per  la  mellor  oda  un  d'ells  alcançarà 
la  mà  de  Colombina. 

POLICHINEL'LA 

I  què  es  una  oda? 

ARLEQUÍ 

Per  Deu,  l'amic;  això  són  mots.  Lo  que  precisa 
es  que  pronunciis  sentencia,  i  tant  millor  pera  tu 
si  l'atzar,  sens  mai  deixar  de  vista  la  rectitut,  te  fa 
ser  generós  amb  el  contrincant  que  millor  pugui 
recompensar  el  seu  bon  zel  per  ell.  Car  es  cosa 

de  molt  temps  sapiguda  que  entre  dos  homes  sem- 
pre n'hi  sol  haver  un  de  més  acabalat  que 
l'altre. 

POLICHINEL"  LA 

A  veure,  a  veure:  no  sé  per  què'm  sembla  que'l 
meu  comès  pren  colors  diversos.  Reconeixes  en 
mi  qualitats  de  saviesa. 

ARLEQUÍ 

Complertes. 

POLICHINEL'LA 

I  ara'm  parles  de  certes  recompenses. 

ARLEQUÍ 

Són  coses  tant  oposades? 

POLICHINEL•LA 

Qui  dels  dos  es  el  ric? 

ARLEQUÍ 

Tartaglia,  me  sembla. 

POLICHINEL•  LA 

Sempre  m'ha  fet  cara  d'inteligent  aquell  brau 
home. 

ARLEQUÍ 

Es  un  bergant,  però  tant  se  val. 

POLICHINEL-  LA 

No  diguis  bergant  perquè  no  m'apar  mot  literari! 

ARLEQUÍ 

T'oferirà  diners! 

POLICHINEL'LA 

Pse! 

ARLEQUÍ 

Ho  sé  del  cert.  Però  guarda-t  d'allargar  la 
mà.  No  hi  ha  positura  menys  escaienta.  Fes...  com 
qui  no'ls  vol.  La  seva  discreció  trobarà  manera 
d'endreçar-te'ls  a  ran  de  butxaca.  Lluiràs,  co- 
braràs, què  vols  més? 

POLICHINEL•LA 

Certament  que'm  plau  això  que'm  contes.  Fer 
lo  que  no  soc  té'l  seu  encant.  El  sò  d'aquests  pi- 
querols,  l'elegància  dels  colors  que  vesteixo,  la 
gepa  esmenada  pels  meus  moviments,  el  bastó 
suplint  les  paraules  que  no  se  m'ocorren...  Soc 
savi!  Crec  del  cert  que  soc  savi! 

ARLEQUÍ 

Completament  savi ! 

POLICHINEL'LA 

(se  passeja  dant-se  importància) 

1  jo  que  no'n  sabia  res!...  Però,  perquè  menys- 
preues  tu  un  afer  com  aquest? 

ARLEQUÍ 

El  sabater  m'espera  pera  l'emprova  d'un  parell 
de  pell  d'ante,  i  ja  sabs  que  no  soc  home  pera  fer- 
me  esperar.  Llueix  tu  i  cobra  tu,  l'amic! 

POLICHINEL'LA 

En  aquest  cas,  després... 

ARLEQUÍ 

Ah,  no,  no  vull  res.  Tot  lo  més  me  deixaràs  veu- 
re els  diners  pera  assegurar-te  de  que  l'or  es  de 
bona  llei,  i  quan  hagin  passat  per  les  meves 
mans...  podràs  fer  d'ells  lo  que  millor  te  plagui. 
La  taula  aquí,  vina.  (Coloquen  la  taula  a  l'indret 
de  la  porta  de  la  cambra  i  perfilada  amb  l'espec- 
tador.) Convé  tapar-la.  {Porta  un  cobre-taula  que's 
fa  donar  per  Polichinella,  qui'l  pren  de  damunt 
una  cadira.)  Sempre  fan  de  bon  tapar  quatre 
potes. 

POLICHINEL•LA 

Per  què  dius  potes?  Fa  un  quant  temps  que't 
trobo  vulgar.  Jo  se  be  que  hi  deuen  haver  llibres 
que  condemnen  aquesta  mena  de  paraules;  més 
ben  dit,  hi  ha  llibres  que  les  condemnen,  i  cal- 
dria que  t'esmenessis  en  favor  teu  i  dels  teus 
amics  ilustres. 

ARLEQUÍ  * 

Estic  contentíssim  a  l'adonar-me  de  que  ets  lo 
que  preveia. 

POLICHINEL'LA 

Que  no  he  llegit  res?...  Què  vol  dir  això?... 
Tampoc  el  toro  sab  de  lletra,  i  quan  dona  una 
caboçada  té  raó  que  li  sobra. 

ARLEQUÍ 

Magnífic,  amic  meu! 

POLICHINEL'LA 

Ah!...  Tu  no  havies  mai  reparat  en  mi!... 

ARLEQUÍ 

Però't  pressentia.  I,  digues... 

POLICHINEL'LA 

Què? 

ARLEQUÍ 

No't  sembla  que  s'avindríen  meravellosament 
al  teu  comès,  l'arreplec  d'uns  quants  mots  apro- 
priats  al  jutjament  de  que't  fas  jutje? 

POLICHINEL'LA 

Cal  això  que  parles? 

ARLEQUÍ 

Sempre  es  de  bon  efecte!  El  talent,  sabs,  tu?... 
pera  revelar-se  als  ulls  dels  ignorants,  necessita 
l'ajuda  d'un  cert  artifici.  Creus  que'l  doctor  es 
més  o  menys  doctor  per  la  toga  que  vesteix?... 
Però  li  cal  la  toga,  al  doctor. 

POLICHINEL"  LA 

Veus?  Es  aquesta  una  dificultat  ben  molesta.  Jo 
sé  be  que  sabia  mots  intrincats,  i  de  moment  no 
me'n  recordo. 

ARLEQUÍ 

Perquè  vull  que  llueixis,  bon  amic,  la  meva  ig- 
norància poso  al  teu  servei.  Faré  com  qui  se'n 
va,  entraré  d'amagat,  i  aixís  com  molts  savis  te- 
nen la  llibreria  darrera  l'esquena,  tu...  la  tin- 
dràs sota  la  taula. 

(Donant-li  a  entendre  que  s'hi  amagarà  pera 
dictar-li  lo  que  deu  dir.) 

POLICHINEL*  LA 

A  condició  que  no's  descobreixi  ho  accepto, 
perquè  m'interessa  no  fer-te  disfavor. 

ARLEQUÍ 

Ja  sabs  que  per  la  teva  prosperitat  soc  capaç  de 
sacrificar  un  parell  de  sabates  d'ante. 
(Saludant-lo infladament.  Polichinel•la's  troba 
cada  cop  més  savi.) 

POLICHINEL"  LA 

Sento  passes. 

ARLEQUÍ 

Algú  arriba. 

NARC1SINO 

(apareixent  tímidament  i  saludant) 
Soc  jo,  senyors. 

ARLEQUÍ 

Ah...  estimat  Narcisino!  Entreu,  entreu.  Aques- 
ta es  casa  vostra,  i  heusaquí  el  senyor  Polichinel- 
la,  qui,  amb  són  talent,  té  de  fallar  la  vostra  ins- 
piració. 

NARCISINO 

Com!  Vos? 

POLICHINEL'  LA 

Vos  sorprèn,  gentil? 

NARCISINO 

Qui  ho  havia  de  dir!  Passen  coses  ben  extra- 
nyes  en  aquest  món! 

tartaolia  (apareixent  suat  i  fadigat) 
Bon  dia,  bon  dia. 

arlequí 

Passeu,  senyor. 

(Polichinel•la  el  saluda  rumbosament.) 

TARTAOLIA 

Estic  cansat!  Més  d'una  hora  que  corro  per 
trobar  aquesta  casa...  Mil  escuts  hauria  donat  per 
una  cadira  portant!  Al  diable  la  cadira  i  els  por- 

tadors;  ni  una  per  remei!  Que  amb  diners  no's 
puga  trobar  lo  que  un  hom  necessita! 
(Saluda  amb  menyspreu  a  Narcisino.  Polichi- 

nel•la  i  Arlequí's  disputen  una  cadira  pera 

oferir-la  a  Tartaglia.) 

narcisino  (arreconat) 
De  segur  que  serà  més  poeta  que  jo. 

TARTAOLIA    (un  COp  ÜSSegüt) 

I  be,  senyor  Arlequí... 

arlequí  (indicant-li  a  Polichinel•la) 
El  senyor,  el  senyor... 

tartaolia  (aixecant-se) 
Sou  vos  qui  sereu  el  nostre  jutge? 

POLICHINEL*  LA 

Per  la  gràcia  del  meu  talent.  Soc  jo. 

tartaglia  (mirant-lo  amb  intenció) 

Me  n'alegro! 

(Arriba  Pantalon  dant  la  mà  a  sa  filla  Co- 

lombina.  El  Capità  darrera,  donant-la  a 

Isabel•la.  El  Doctor  amb  ells. ) 

doctor 
La  casa  siga  beneida! 

PANTALON 

Senyor  Arlequí:  el  meu  profon  agraiment  als 
vostres  peus. 

ARLEQUÍ 

Oh!...  no  val  la  pena! 

(Colombina  fa  un  petit  salut,  amb  fingiment 
de  timidesa.) 

ISABEL'LA 

Senyors...  jo  també  m'he  permès  ser  de  la  co- 
bla!... L'interès  que  per  Colombina  sento  m'ho 
ha  aconsellat  aixís. 

ARLEQUÍ 

Sab  la  senyora  que  l'humilitat  de  ma  casa  es 
sencera  pera  ella. 

CAPITÀ 

I  no  hi  fora  de  més  recordar  que  dama  acom- 
panyada de  cavaller  armat  qui  branda  l'acer  com 
vent  remolinador  de  fulles  i  arbredes,  té  entrada 
ont  el  cavaller  la  porta  li  obre  amb  un  esbufec 
terrible  i  agressiu  del  seu  nas. 

(Fa  un  esbufec.) 

arlequí  (estornudant) 

Senyor,  senyor!  Soc  molt  propens  als  refreda- 
ments, i  us  prego  que'ns  reveleu  vostre  valor  de 
manera  més  confortable, 

capità  (amb  la  mà  a  l'espasa) 
Llamp  jupitenià!  Es  una  burla  això? 


arlequí 


M'atreviria. 


ISABEL*  la 

Capità !  ( Suplicant-li  prudència. ) 

COLOMBINA 

Senyors,  no  crideu,  que  tota  tremolo. 

(Sempre  fingint  ignocencia  i  timidesa.) 

POLICHINEL"  LA 

(escamat,  darrera  la  taula) 
Dec  observar  al  senyor  Mata-moros... 

CAPITÀ 

Mato  lo  que  vull. 

POLICHINEL-  LA 

...que  no  es,  aquesta,  sala  d'armes,  i  sí  lloc  de 
sapientíssims  consells. 

CAPITÀ 

(esguardant  amb  exagerada  tendresa  a  Isabel\la) 

Dèu  gràcies  als  ulls  suplicants  d'aquesta  dama, 
que  saben  evitar  una  carnicería!  Altrament,  de  les 
vostres  pells  n'hauria  fet  un  llibre  de  pergamins 
pera  registre  de  mes  proeses,  que  tinc  en  borra- 
dpr,  ( Tots  semblen  tranquilitzar-se.) 

ARLEQUÍ 

I  ja  que'l  sol  s'es  mostrat  entre'ls  núvols,  se- 
nyors..., aquesta  es  casa  vostra,  repetesc...  Sab  el 
Doctor  com  se'm  fa  de  tot  punt  impossible  acom- 
panyar-vos,  i  també  com  el  senyor  PolichineWa, 
amb  sa  saviesa,  us  treurà  d'afers. 

DOCTOR 

Mercès  us  siguen  dades,  senyor. 

TARTAOLIA 

{apart  a  Polichinel•la,  dant-li  diners) 
Això  es  pera  vos. 

POLICHINEL*  LA 

I  què  es  això? 

TARTAOLIA 

Or! 

POLICHINEL•LA 

Per  qui  m'heu  pres?  Si  la  coincidència  avé  els 
nostres  criteris,  mai  amb  or... 

TARTAOLIA 

Es  precisament  pera  festejar  la  coincidència 
que  us  l'ofereixen. 

ARLEQUÍ 

(apart  a  Colombina,  mentres  Narcisino  resta  sol 

i  tots  els  altres  sostenen  animada  conversa  cap 
al  fons) 

Tot  va  be!  Tinc  la  teva  carta...  Deixa-m  fer. 

COLOMBINA 

Anirem  al  ball? 

ARLEQUÍ 

Ja  ballem  ara. 

COOLMBINA 

Però... 

ARLEQUÍ 

Sí,  anirem  al  ball. 

(Fent  una  reverencia  extremadament  respec- 
tuosa. ) 
Senyors!...  (Se'n  va.) 

TARTAOLIA 

Fareu  lo  que  volgueu.  Jo  els  deixo  aquí  emboli- 
cats... Són  vostres. 
(Colocant  els  diners  damunt  la  taula  embolicats 
amb  un  mocador.  Polichinel•la  toca  la  cam- 
paneta; tots  callen.) 

POLICHINEL-  LA 

Preneu  plaça,  senyors. 

(Tariaglia  i  Narcisino,  tenint  a  Colombina 
al  mitg,  s'asseuen  a  primer  terme.  Darrera 

d'ells,  del  fons  cap  a  primer  terme,  Panta- 
lon, el  Doctor,  Isabel•la  i  el  Capità.  De  cop 
se  sent  un  gat.  S'assusten  tots,  les  dones 
xisclen.  Es  Arlequí,  qui,  d'amagat  i  aprofi- 
tant l'esverament  de  la  concurrència  passa  de 
quatre  grapes  i's  coloca  sota  la  taula.  El 
Capità,  més  esverat  que'ls  altres,  s'ha  enfilat 
dalt  d'una  cadira. ) 
No  es  res,  senyors:  un  gat  no  més. 

CAPITÀ 

Maleit  gat!...  Ont  ets?...  De  la  teva  pell  ne  vull 
fer  una  escarapel•la  pera'l  meu  amor! 
(Mentres  se  treu  l'espasa.  Polichinel•la  toca  de 
nou  la  campana.) 

CAPITÀ 

(encara  a  dalt  de  la  cadira) 

Si  per  mi  parles,  campana  atrevida,  sàpigues 

que  ni  tu,  ni  les  de  Sant  Marc,  ni  les  del  judici 

final  sou  qui  pera  interrompre  el  meu  discurs. 

(D'un  bot  salta  de  la  cadira.) 

ISABEL'LA 

Capità!  (De  genolls,  suplicant-li  calma.) 

CAPITÀ 

Dona  mercès  a  la  veu  del  meu  amor,  campana 

insolenta,  que  més  que  tu  la  té  suau  i  seductora... 

(fa  calmats  de  nou,  s'asseuen.  Pausa.) 

POL1CHINEL'  LA 

Dames  i  cavallers :  havent-se  decretat  que  avui 
aquí  dèu  Amor  triomfar  pel  favor  d'una  oda, 
i  havent  els  meus  mèrits  i  talents  merescut  la  con- 
fiança del  jutjament,  declaro  que  Tacte  comença, 
i  que  té  la  paraula  el  senyor  Narcisino,  i  amb  ella 
l'atenció  de  tots.  (Pausa.) 

NARCISINO 

(S'aixeca  tímidament,  se  treu  un  paper  de  la 
butxaca  i  llegeix,  dient:) 

A  Colombina. 


Oda? 


POLICH1NEL*  LA 


NARCISINO 


Oda! 

POLICHINEL*  LA 

Suposo  que  haureu  ben  esmolat  la  ploma  d'oca! 

NARCISINO 

Escric  amb  estilet,  senyor. 

TARTAOLIA 

I  amb  les  mans. 

NARCISINO 

Ho  feu  vos  amb  els  cólzers? 

polichinel•la  (dictat  per  Arlequí) 

No  manca  savi  qui  assegura  que  l'home  que 
no  més  fa  les  coses  amb  les  mans  està  mancat  de 
lo  millor. 

narcisino  (tímidament) 
De  peus? 

TARTAGLIA 

Jo  hauria  dit  de  potes. 

(El  Capità  riu  estrepitosament.  Rebombori  i 

toc  de  campana.  El  Capità,  amb  la  mà 

a  l'acer.) 

CAPITÀ 

No  toqueu  més  aquesta  campana,  mi  senyor, 
que  fa  pujar  el  furor  als  meus  bigotis. 

isabel* la  (suplicant) 
Capità ! 

COLOMBINA 

Senyor,  senyor...,  que  tota  tremolo! 

polichinel•la  (a Narcisino) 
Continueu.  (Als  altres.)  Quietut! 

narcisino  (llegint) 

Des  que  so  nat,  bellesa  mai  he  vista 
que  en  vostres  ulls  la  comparança  trobi, 

ni  flor  conec  quines  olors  s'assemblin 

a  les  olors  que  us  volten. 
Si  de  menut  la  mare  m'extasiava 
davant  l'imatge  de  la  Santa  Verge, 
jo,  de  més  gran,  mon  èxtasi  canvio 

davant  vostra  bellesa. 
I  reso  baix,  baixet,  tot  fent  mals  versos, 
nascuts  d'un  fons  d'amor^que'ls  aventatja, 
i  la  vergonya  fa  tornar  vermelles 

mes  esblaimades  galtes. 
Vos  sou  per  mi  com  l'àngel  de  la  guarda; 
com  l'arbre  de  l'amor  quina  ombra  cerca 
mon  solitari  cor,  que  sent  fadiga 

i  excels  repòs  enveja. 
Vos  sou  l'augusta  dama  llegendària; 
la  donzella  que  viu  de  gràcies  plena; 
la  capsa  de  cristall  i  pedres  fines 

ont  brilla  la  puresa. 

(Pausa.  Tots  callen.  Polichinel•la  sembla  poc 
convençut;  els  altres  l'interroguen  amb  la 
mirada.  Ell  els  fa  senyal  de  quietut,  i  d'un 
signe  invita  a  Tartaglia  que  llegeixi.  Aquest 
s'aixeca,  i  després  de  molt  inflada  prepara- 
ció i  embaraç  manifest,  llegeix,  dient:) 

TARTAGLIA 

A  Colombina. 

NARCISINO 

Oda? 

TARTAGLIA 

Oda. 

Quan  surt  el  sol,  vatúa  el  món, 
ja  penso  en  tu, 
i  tant  si'm  creus  com  no,  vatúa  el  món, 
tinc  por  d'haver  rebut. 
Noia,  m'agrades  molt, 
però  molt. 
Tot  jo  soc  salivera  quan  te  veig. 
T'estimo  tant,  que  davant  teu 
me  roda  el  cap  i  tinc  mareig. 
Però  si't  cases  amb  mi 
no't  té  de  mancar  pa,  vianda  i  vi. 
(Pausa.  Polichinel•la  fa  com  qui  medita,  per- 
què Arlequí  no  li  dicta  res,  mort  de  riure 
que  està  sota  la  taula.  Tots  se  mostren  im- 
pacients per  conèixer  el  parer  de  Polichi- 
nel•la. L'obra  de  Tartaglia  ha  produit  gene- 
ral admiració.) 

DOCTOR 

1  be,  senyor  Polichinel•la? 

POLICHINEL•LA  (fent-lOS  Cüllür) 

Psit! 

PANTALON 

Creieu  vos...? 

POLICHINEL'  LA 


PsitL.  quietut!  Deixeu-me  reflexionar  lleuge- 
rament. 

DOCTOR    I    PANTALON 

Quan  tant  tarda  serà  bo  lo  que  digui. 

poLicHiNEL- la  (dictat per  Arlequí) 

No's  pot  negar  el  mèrit  d'ambdugues  composi- 
cions líriques,  però  cal  distingir  lo  distingible 
entre  elles. 

Pertany  la  primera  a  les  que  s'anomenen  dico- 
los  tetrasofos,  en  les  quals  els  tres  primers  ver- 
sos són  sàfics,  el  primer  i  el  quart  troqueos,  el 
quint  i  el  segon  espondeos,  etc,  etc... 

La  segona  pertany  a  les  composicions  genials, 
per  quant  se  desenrotlla  en  plena  llibertat  de 
metre.  Sí,  genial...  El  senyor  Tartaglia  s'es  decla- 
rat geni  en  un  moment  inesperat... 

(No  entén  be  a  Arlequí  i  se'l  veu  confós.) 

...La  sofocació  no'm  permet  seguir  amb  totes 
les  forces  del  meu  entusiasme. 

DOCTOR 

Molt  be,  molt  be! 

(A  Narcisino  se'l  veu  contrariat  Tartaglia 
sembla  un  gall  farcit.  Polichinella  s'ajup 
pera  fer,  dissimuladament,  una  consulta  a 
Arlequí.) 

PANTALON 

Us  ha  caigut  quelcom,  senyor? 

POLICHINEL'  LA 

Una  paraula  que  acabo  de  recullir,  ilustre  Pan- 
talon. Segueixo. 

CAPITÀ 

I  sigueu  breu,  llamps  i  trons  i  pedregada  seca! 
Jo  estic  avesat  a  l'eloqüència  dels  arcabuços, 
i  tota  eloqüència  parlada  m'apar  discreteig  de 
dóna. 

ISABEL'  LA 

Mercès  per  la  flor,  senyor  capità! 

CAPITÀ 

Vos  no  sou  dóna.  Vos  sou,  pera  mi,  la  deesa 
Minerva  en  hàbits  ciutadans. 
(Campanada  de  Polichinel•la.  Capità's  treu 
l'acer  i  s'apropa  a  la  taula  senyalant  amb 
ell  la  campana.) 

ISABEL"  LA 

Capità,  pel  cel,  no  taqueu  de  sang  tant  senyalat 
moment !  ( De  genolls  als  seus  peus. ) 

( Tots  s'aixequen  i  esperen  amb  manifest  esfe- 
reïment to  que  pugui  passar.  A  grans  gam- 
bades el  Capità  avança  per  entre'l  grupo, 
i  arribant  davant  la  taula  imata  la  campa- 
na». Un  somort  crit  d'esglai  repercuteix  per 

la  cambra.  El  capità  resta  satisfet  de  sa 
proesa.  Arlequí  riu  sota  la  taula.  Polichi- 
nel•la,  amb  gran  tranquilitat,  passa  davant 
la  mateixa,  cull  la  campana,  s'apropa  al 
Capità,  i  frec  a  frec  del  seu  nas  li  fa  un  re- 
pic llarguissim,  com  desafiant-lo.) 

COLOMBINA 

Tota  tremolo! 

CAPITÀ 

{veient-se  atrapat,  esclata  a  riure  forçadament) 

Oh,  senyor!  m'heu  fet  gràcia,  com  hi  ha  Deu!... 
Toqueu-la:  sou  dels  meus. 
(Encaixen.   Tots  tornen  a  son  lloc,  de  nou 
tranquilitzats. ) 

PANTALON 

Però,  senyor  Polichinel•la,  la  millor  de  les 
odes...  quina  es? 

COLOMBINA 

Per  Deu,  senyor,  no  allargueu  més  aquest  mo- 
ment d'angoixa.  Penseu  que  soc  donzella  temero- 
sa,  i  que  per  primera  volta  a  la  vida'm  trobo  en 
trànsit  tal.  No  abuseu,  doncs,  de  la  meva  timidesa, 
i  ja  que'l  cel  vol  que  un  d'aquestos  dos  homes  sigui 
el  meu,  amb  tot  i  que  tímidament  declaro  que 
cap  dels  dos  m'agrada  per  ser-ho,  sapiguem  d'un 
cop  a  quin  m'haig  d'avesar  a  estimar. 

PANTALON 

La  pobre  filla  meva,  com  veieu,  es  un  àngel  de 
puresa. 

polichinel'la  (de  nou  dictat  per  Arlequí) 

Declaro,  doncs:  (Interès  en  el  grup o.)  que  tota 
vegada  que'l  cas  ho  es  de  matrimoni,  se  té  de  fer 
una  marcadíssima  distinció  entre  les  qualitats 
poètiques  de  l'obra  del  senyor  Narcisino  i  les  de 
pur  orde  pràctic-genial  que  la  del  senyor  Tarta- 
glia  revela. 

( Tartaglia  s'apropa  a  la  taula  amb  la  cadira.) 

narcisino  (intrigat) 

Com  diu? 

pantalon  v 

Feu  el  favor  de  respectar  la  paraula  crítica  del 
senyor. 

narcisino 

Es  que  no  he  comprès  be. 

TARTAGLIA 

No  teniu  orelles? 

narcisino 

Certament  que  tant  grosses  com  les  vostres,  no. 

capità 

Senyor  Tartaglia,  la  meva  espasa  es  vostra,  si 
la  voleu. 

TARTAOLIA 


Té  pam  i  mitg  de  massa  per  lo  que  estic  avesat. 
(Narcisino  fa  un  geste  de  menyspreu.) 

COLOMBINA 

Senyors!...  senyors!...  tot  per  culpa  meva!  Oh!... 
tota  tremolo!...  Abuseu,  senyors,  de  la  meva  timi- 
desa. 

polichinel' la  (tocant  la  campana) 

Capità! 

(El  Capità  riu  forçadament,  com  si  li  hagués 

fet  gràcia.) 
Repeteixo  i  dic... 

ARLEQUÍ 

(apart  i  encara  sota  la  taula,  mentres  amb  les 

respectives  cadires,  Pantalon  i  Doctor  s'apropen 

de  Polichinel- la) 

Cal  anar  depressa  a  la  fi.  La  cosa  està  al  punt 
de  bullida  que'm  cal.  (Dicta  de  nou.) 

POLICHINEL*  LA 

L'obra  del  senyor  Tartaglia,  si  no  es  perfecta 
avui,  té  elements  pera  ser-ho  el  dia  de  demà, 
i  essent  el  matrimoni  obra  del  demà,  cal  tenir  en 
compte  els  elements  futurs  en  tal  litigi. 

NARCISINO 

Això  es  insoportable.      (Indignat  i  alçant-se. 

TARTAQLIA 

Insolent! 

NARCISINO 

Ric! 

TARTAQLIA 

Pobre! 

CAPITÀ 

Calma,  senyors!...  Oh!  El  riu  sortirà  de  mare! 

ISABEL 

Capità,  us  mano  que  calleu! 

DOCTOR 

En  qüestions  de  família  no  us  hi  fiqueu,  vos! 

CAPITÀ 

Me  fico  ont  vull,  ont  el  meu  valor  se  reclama! 

colombina  {plorant) 
Pobre  de  mi ! 

PANTALON 

Pobre  filla  meva,  tota  bondat,  tota  timidesa! 

NARCISINO 

No  crec  res  de  lo  que  dieu. 

POLICHINEL•LA 

Oh  vil  envilit,  poeta  pobre!  Calla  si  no  vols 
que't  maleeixi.  (Sempre  dictat  per  Arlequí.) 

NARCISINO 

Les  vostres  malediccions  són  vuides  com  el  cap 
que  us  aguanta. 

POLICHINEL•LA 

Tu  ho  has  volgut?  SigaL.  Maledicció  damunt 
teu  caiga! 

(Colombina's  desmaia.  Cap  a  l'interior  se  sen- 
ten crits  d'Aularia,  qui,  atiada  pel  gran  re- 
bombori, no  pot  aguantar  més  el  seu  exas- 
perament.) 

PANTALON 

Què  haveu  fet? 

DOCTOR 

Senyor  Polichinel•la,  per  Deu! 

tartaolia  (s'aixeca  triomfalment) 
Soc  tot  un  poeta! 

NARCISINO 

Ase! 

POLICHINEL'LA 

...I  damunt  del  vici  de  la  bellesa  caiguin  també 

malediccions  terribles. 


ARLEQUÍ   VIVIDOR  53 


(Això  ho  diu  Polichinel•la  sense  dar-se  compte 
de  per  què  Arlequí  l'hi  fa  dir.) 

arlequí  (pera  sí) 

Ara  va  be ! 

Aularia  dona  cops  de  puny  a  la  porta.  Colom- 
bina  torna  en  sí.  Esverament  del  grupo  al 
sentir  els  crits  d' Aularia,  no  comprenent 
d' ont  provenen.) 

POLICHINEL'LA 

...I  damunt  les  dones  avaricioses,  lletges  i  ve- 
lles tancades  amb  pany  i  clau. 
(Segueix  dient-ho  no  comprenent  per  què,  i  sens 
deixar  d'amagar  certa  escama  al  dir-ho. 
Aularia  s'ha  enfilat,  i  amb  el  cap  esbotza  et 
seu  retrat  pel  mateix  indret  ont  el  cap  s'hi 
representa,  tot  cridant:) 

AULARIA 

Poques-vergonyesL.  pillos!...  lladres!... 

(Aqui  la  desfeta  es  terrible.  Tots  criden,  cauen 
per  terra,  fugen,  Polichinel•la  el  primer,  pas- 
sant per  damunt  la  taula.  El  Capità  no  sab 
ont  amagar-se  i  va  per  fer-ho  cap  a  sota  la 
mateixa  taula,  quan  Arlequí  se  li  mostra, 
fent-li  una  ganyota  i  plantant-li  cara.  El 
Capità  fuig  horroritzat.  La  taula's  tomba 
i  els  diners  van  per  terra.  Arlequí  queda  sol, 
rient,  assegut  amb  les  cames  creuades.  Aula- 
ria ha  desaparegut.  Pausa.) 

arlequí 

Finalment...  els  he  ben  guanyats...  Victoria!... 
(  Va  recullintels  diners.)  Preparar,  meditar  a  l'en- 
coberta, promoure  la  revolta  sense  dar  la  cara... 
No's  té  de  fer  altrament  pera  ocupar  un  alt  lloc 
d'estat!...  Si  el  món  es  aixís,  per  què  voler-lo 
d'altra  manera? 

( Quan  ja  té  els  diners  a  la  mà  i  en  actitut  me- 
ditativa. ) 

Tornarà  Polichinel•la?...  Es  clar.  Deixem-li 
aquest...,  els  altres,  s'han  perdut!...  (Llença  una 
moneda  per  terra.)  Es  aquí...  Fem  el  mort. 

(Fa  el  mort,  com  desmaiat  en  una  cadira.) 

POLICHINEL*  LA 

(Entra  i  cerca  per  terra,  amb  gran  compte  de 
no  ser  vist. ) 

Ont  deuen  parar?...  Qui  ho  sab,  ont  paren!... 
Un!... 

(Adonant-se  de  la  moneda  que  ha  llençat  Ar- 
lequí i  recullint-la.) 

arlequí  (pera  si) 
I  para  de  comptar. 

POLICHINEL•LA 

Ont  deuen  ser  els  altres?...  Ont  deuen  ser?... 
(Se'n  va  tot  cercant-los.  Després,  Arlequicomp- 
ta  els  diners. 

AULARIA 

(de  dins  estant,  commoguda  per  la  melodiosa  so- 
nada dels  diners) 

Marit  meu!... 

ARLEQUÍ 

Muller  meva!...      (Escarnint-li  el ploriqueig.) 

AULARIA 

Me  perdones? 

ARLEQUÍ 

Sí! 

AULARIA 

Cbre-m! 

ARLEQUÍ 

He  perdut  la  clau  i  fins  demà  no  penso  tro- 
bar-la. 

aularia  (plorant) 
Que  desgraciada  soc! 

ARLEQUÍ 

Tots  dos  som  molt  desgraciats ! 

COLOMBINA 

Vens?      ( Treient  el  cap  per  la  part  del  fons. ) 

ARLEQUÍ 

Sí!  La  victorià  es  nostra! 
(Agafats  per  la  cintura,  se'n  van  esbojarrats. 
Quan  ja  han  desaparegut,  reapareixen  amb 
Polichinel'la.  Avancen  els  tres  cap  als  espec- 
tadors. Arlequí,  diu:) 
I  ara,  respectable  públic,  no'ns  prenguis  pas 
per  altri,  tot  ha  sigut  comèdia,  fingiment.  Som 
gent  honesta;  vivim  de  lo  que  fem,  i  ensenyem  el 
bé  a  través  les  diablures  de  l'ofici.  No't  fiis  mai  de 
cortesies  fóra  de  mida;  de  vanitosos  tontos  ni 
d'encobertes  verges.  Aquesta  es  la  lliçó  d'avui. 
La  farsa  s'ha  acabat.  Mercès  i  fins  a  una  altra. 

{Els  violins  reprenen  la  çarabanda  mentres, 
amablement,  els  tres  personatges  fan  reve- 
rencia a  l'auditori.  La  cortina's  clou.) 


1905  —  1912 


Certament  que  la  mellor  manera  de  donar  idea 
justa  de  l'ambient  ont  vivien,  i  els  trajos  que  ves- 
tien els  personatges  de  les  farses  de  fira,  hauria  estat 
acompanyant  el  text  de  nostre  Arlequí  vividor  d'una 
colecció  de  reproduccions  d'estampes  i  gravats  de  l'èpo- 
ca, però  això  hauria  complicat  i  retardat  la  publicació 
del  llibre,  quan,  per  circumstancies  especials,  l'editor 
tenia  pressa.  (Sempre  són  respectables  les  convenièn- 
cies de  l'editor,  sobre  tot  quan  aquest  es  un  amic  ab- 
negat que  ni  tant  sols  té  el  mal  gust  de  pagar  a  tant 
per  pàgina.) 

De  totes  maneres,  sàpigues  tu,  qui  siguis  que'm  lle- 
geixis, que  no  puc  prescindir  de  dir  quelcom  d'aquell 
ambient  i  d'aquells  actors,  per  creure-m  en  dever  de 
facilitar  les  tasques  dels  que,  per  atzar,  se  fessin  inter- 
pretes del  vividor  bergamès  i  de  la  seva  intrèpida  com- 
parsa. 

No  es  possible  recordar  aquells  actors,  romeus  d'un 
art  espontani,  que  en  els  firals  trobaven  el  gran  palau 
descobert  ont  la  seva  inspiració  meravellava  l'auditori 
transeünt,  sens  recordar  així  mateix  l'ambient  ple  de 
frivolitats  i  seductores  visions,  ràpides  i  lleugeres,  com 
bells  encants  de  fira. 

Evoquem  les  fires  italianes  dels  segles  xvi  i  xvn 
en  quines  parades  les  veles  no  eren  prou  pera 
contenir  la  calda  del  sol  aurífic  que  feu  de  l'Italia  el 

gresol  del  món  artista,  i  en  elles  veurem  aparèixer 
triomfalment  la  colla  dei  Gelosi,  al  cap  de  la  qual 
figuraven  els  predilectes  Scala  i  Andreini,  cridats  a  es- 
campar per  Europa  les  influencies  de  les  farses  italia- 
nes; recordem  l'altra  colla,  de  l'eminent  Silvio  Fiorillo, 
introductor  del  «Polichinel•la»  en  les  improvitzacions 
napolitanes;  reverenciem  en  l'actor  Pascuali  la  figura 
de  «Pantalon»;  el  famós  «Mata-moros»,  inspirat  en 
la  raça  espanyola,  en  la  del  celebrat  Bianchi,  de  la  colla 
dei  Fideli;  el  «Doctor»,  en  la  de  Ludovico  de  Bologna; 
a  «Scaramouche»,  en  la  de  Fiorilli;  al  gran  Simone  en, 
l'encarnació  de  l'heroic  «Arlequí»,  qual  personatge, 
més  endavant,  devia  ser  preferència  absorvent  i  seduc- 
tora dels  parisencs  en  l'inspiració  del  culte  Dominique, 
tant  estimat  de  Lluís  XIV;  aclamem  l'hermosa  An- 
dreini i  l'elegant  Gherardi;  fem  que  en  nostra  pensa 
revisqui  aquella  riallera  invasió  que'ls  còmics  italians 
portaren  a  cap  en  terres  franceses,  a  l'introduir-s'hi 
per  segona  volta,  cridats  per  Enric  III,  atraient  en 
l'Hòtel  Bourbon  tot  el  París,  qui,  al  dir  de  l'historia- 
dor, deixava  abandonats  sos  predicadors  predilectes 
per  acudir  a  les  representacions  ont  Francesquina 
i  Marinetta  lluien  sos  ingenis  i  sa  bellesa;  recordem  les 
mil  i  una  vicissituts  que,  en  la  competència  amb  els 
actors  francesos,  passaren  els  italians,  essent  expulsats 
de  les  sales  d'espectacles,  pera  caure  novament  de  cap 
a  la  fira,  i  ser  allà  perseguits  baix  tota  mena  de 
pretextes,  triomfant  sempre  de  sos  perseguidors  amb 
la  rialla  als  llavis,  i  heusaquí  per  ont  arribarem 
a  trobar-nos  en  possessió  del  medi  que  pot  ajudar 
a  comprendre  aquella  mena  d'art  i  aquella  mena 
d'artistes,  apòstols  de  les  realitats  més  crues  en  ales 
de  la  més  enla-rada  fantasia. 
Oh,  les  fires,  les  fires  de  París,  del  París  emperrucat 

primer  amb  riços  fins  a  les  espatlles,  més  endavant 
amb  la  blancor  de  la  seda  abuclada  arran  dels  polsos; 
el  París  rufià,  enguantat  i  perfumat,  que  en  un  reco 
de  la  Sorbonne  nodria  el  més  gran  entusiasta  de  la 
Commedia  dell'Arte  en  l'esperit  del  jove  advocat 
Poquelin,  qui,  amb  el  nom  de  Molière,  més  endavant 
devia  professar  en  la  religió  dels  planipes  eloqüents 
i  endiastrats,  pera  glòria  de  sa  Mare,  la  França  de 
les  malícies  elegants. 

Fou  París,  sens  dubte,  el  marc  més  apropriat  als 
esclats  dels  improvitzadors  italians  quan,  arribat  l'es- 
tiu, el  poble  cercava  el  divertiment  en  les  enlluerna- 
dores seduccions  de  la  fira. 

A  la  de  Saint-Laurent,  a  la  de  Saint-Germain,  tot- 
hom hi  acudia,  desitjós  d'esbarjo  i  de  meravelles. 
La  primera's  trobava  emplaçada  entre'ls  faubourgs 
Saint-Denis  i  Saint-Martin,  prop  del  parc  Saint-Lazare. 
Petits  oficis,  fenòmens,  habilitats  de  totes  menes  atreien 
seguidament  la  multitut  esbogerrada.  La  vaca  de  dos 
caps,  les  figures  de  cera  d'en  Benoist,  els  titelles  d'en 
Bertrand,  la  Baon,  amb  sa  arriscada  dança  de  les  es- 
pases... 

Ja  la  nit  arribada,  quan  les  rengleres  de  parades 
s'il•luminaven  amb  sos  ostentosos  fanals,  a  la  mercè 
de  l'oli  i  del  ble,  acudien  a  la  fira  els  grans  senyors, 
escabullint-se  de  les  cohibicions  cortisanes,  disfreçats 
de  menestral,  dant  el  braç  a  les  dames  aristocràtiques, 
que,  en  companyia  d'ells  i  com  ells  disfreçades,  perse- 
guien afollades  els  perills  de  l'alegria  i  la  disfreça, 
entre'ls  brugits  de  xarangues,  campanes  i  tota  mena 
de  reclams  aixordadors. 

En  aquell  ambient,  els  eminents  italians  lluiren  els 
seus  ingenis  i  foren  mestres  de  la  còmica  nacional 
francesa.   Arlequí  al  cap,  presidia  habitualment  totes 

les  farses,  per  encarnar  l'intenció  de  totes  elles,  i  en  els 
draps  anunciadors  de  les  mateixes  s'hi  veien  els  títols 
de  Arlequí  procurador,  Arlequí  Rei  del  Sol,  Arlequí 
marxant  de  pedres  fines,  sempre  Arlequí  promovia  el 
conflicte,  sempre  Arlequí  triomfava  de  tota  arriscada 
empresa. 

Es  allà  ont  l'hauríem  vist  amb  son  trajo,  que  de 
pedaços  va  passar  a  ser  mosaic  de  coloraines  simètri- 
ques; ont  hauríem  admirat  «Polichinel•la»  amb  son  hàbit 
rosa  i  blau,  sa  gorra  plana,  sa  capeta  curta  i  la  gepa  des- 
comunal; ont  «Pantalon»  ens  hauria  mostrat  son  llarg 
gaban  negre  damunt  l'ajustat  trajo  vermell;  el  «Doc- 
tor» ens  hauria  imposat  respecte  amb  ses  robes  negres 
i  austeres;  el  «Capità»,  enlluernant  amb  les  coloraines 
rogenques  de  son  cenyit  chamberg,  ostentant  l'alt  be- 
rret  verd  amb  plomes  de  gall-d'Indi  i  l'espasa  de  cana 
i  mitja,  espant  de  les  minyones  i  els  infants;  a  «Narci- 
sino»,  el  camperol,  igualment  l'hauríem  vist,  modesta- 
ment hàbillat  de  «noi  de  fóra  amb  roba  de  les  festes»; 
al  burgès  «Tartaglia»,  amb  tot  el  mal  gust  de  l'enriquit 
per  sa  bestiesa;  «Colombine»,  de  saubrette  de  la  cort  del 
Rei  Sol;  «Isabelia»,  de  dama  a  la  Médicis;  «Aularia»,  de 
paisana  a  la  Tenniers,  extranya  confusió  de  perfecta 
armonía,  cantada  en  1'  esclatant  paleta  de  Wateau, 
exuberant  oscilació  de  linies  demostrada  pels  grava- 
dors de  l'estol  de  Callot,  apoteosi  de  vivacitat  que  fou 
pedestal  de  tota  una  llegenda  còmica  inextingible, 
encarnació  completa  d'un  barroquisme  lliberador,  que 
tant  be  s'expressa  en  els  versos  que  l'Arlequí  recitava 
en  certa  farsa,  per  fer  l'elogi  d'un  difunt  amic  seu : 

II  aima  le  bon  vin 
et  chanta  la  vertu. 


OBRES  DE  L'AUTOR 

Nocturn,  andante  morat.  (Agotada.) 
Llibre  d'hores.  (Agotada.) 
Silenci,  drama  de  món  en  2  actes. 
L emigrant,  drama  de  món  en  3  actes. 
Blancaflor,  cant  popular  armonitzat  pera  l'escena. 
Els  tres  tambors,  cant  popular  armonitzat  pera 

l'escena. 
La  presó  de  Lleida,  cant  popular  armonitzat  pera 

l'escena. 
La  matinada,  visió  musical. 
Misteri  de  dolor,    drama  de  món  en  3  actes 

(2.a  edició). 
Els  pobres  menestrals,  comèdia  en  3  actes. 
La  fi  de  Tomàs  Reynald,  drama  de  món  en 

3  actes. 
La  pobre  Berta,  tragèdia  en  3  actes. 
Donzell  qui  cerca  muller,   follia  amorosa  en 

3  actes. 
En  Jordi  Flama,  teatre  d'infants,  1  acte. 


EN  PREPARACIÓ 

Marcolf,  tragèdia  en  1  acte. 

La  mar  brama,  tragèdia  en  1  acte. 

Donjoan,  poema  escènic  en  3  actes. 

Les  33  conferencies  donades  sobre  Teatre  Català. 

